الصفحه دى ممكن تحتاج تتويك علشان تبقا حسب معايير ويكيبيديا كمان يمكن الصفحه مافيهاش لينكات لصفحات تانيه, حاول تضيف فيها لينكات لصفحات تانيه متعلقه بيها او تحسين تنسيق الصفحه. "الخواجه لامبو مات فى أسبانيا" هي قصيدة شعر عامي مصري للشاعر المصري الكبير عبد الرحمن الابنودى. الضباب كان بات ليلتها ع الإزاز كانت القرية اللى مات فيها الخواجة لامبو نايمة ع الجليد فى الصباح اتحركت جوه المطابخ الصحون والخدامات وابتدا الدق ف محالات الحديد والمكاكية ف حظاير الدواجن لبست الأطفال فى إيد الأمهات من غير عناد النهاردة العيد يا كاسبر لما سمعت ندهة الديك من بعيد ضحكت البنت اللى واقفة تشد فى حبال الجرس جوه الكنيسة طالع القسيس سعيد وبإيده بينفض عبايته م الجليد كل أسبانيا بتصحى عيد وعادى والجديد الخواجة لامبو مات كانت القرية إلى دايسة عليها أسبانيا ضلام من غير عيون فلاحين فقرا بلا غيط أو كانون أسبانيين بس فى شهادة الميلاد يندغوا الأحزان مع كاس النبيت إنما..